**แนวปฏิบัติในการขออนุญาต**

**ใช้ประโยชน์ที่ดินหรือพื้นที่ และการก่อสร้างอาคาร ดัดแปลง ปรับปรุงต่อเติม รื้อถอนอาคาร**

**รวมถึงดำเนินการใดๆที่เกี่ยวข้องกับระบบสาธารณูปโภค ภายในมหาวิทยาลัยพะเยา**

**------------------------------------------------------**

**การปรับปรุงและพัฒนาพื้นที่ภูมิทัศน์ อาคารสถานที่ สิ่งก่อสร้าง**

ตามที่มหาวิทยาลัยพะเยาได้กำหนดกรอบแนวทางการวางยุทธศาสตร์การพัฒนามหาวิทยาลัยพะเยา ระยะ 5 ปี ประจำปีงบประมาณ พ.ศ.2568-2572 โดยในประเด็นยุทธศาสตร์ที่ 5 ด้านการพัฒนาระบบบริหารจัดการที่ทันสมัย มีประสิทธิภาพ โปร่งใส และมีธรรมาภิบาล ได้กำหนดตัวชี้วัดของวัตถุประสงค์เชิงกลยุทธ์เพื่อพัฒนาสมรรถนะบุคลากร โครงสร้างพื้นฐาน และระบบนิเวศการดำเนินงาน ที่ทันสมัย มีประสิทธิภาพ โปร่งใสและมีธรรมาภิบาล เพื่อสนับสนุนการดำเนินพันธกิจทุกด้านของมหาวิทยาลัยภายใต้กรอบการพัฒนาคุณภาพองค์กรเพื่อความเป็นเลิศ มุ่งสู่การเป็นมหาวิทยาลัยดิจิทัล และมหาวิทยาลัยสีเขียวระดับโลก รวมทั้งสนับสนุนการขับเคลื่อนพันธกิจทุกด้านของมหาวิทยาลัยให้มีคุณภาพ โดดเด่น มีประสิทธิภาพ และเป็นที่ยอมรับในระดับสากล ประกอบกับได้กำหนดกลยุทธ์ที่ 6 ให้มีการพัฒนากายภาพและสิ่งแวดล้อมสู่การเป็น มหาวิทยาลัยสีเขียวระดับโลก (World Green University) และเป็นต้นแบบใน การสร้างความยั่งยืน

มหาวิทยาลัยพะเยาจึงได้กำหนดนโยบายให้มีแนวทางในการปรับปรุงและพัฒนาอาคารสถานที่และสิ่งก่อสร้างโดยมุ่งเน้นมีความเหมาะสมสวยงาม การก่อสร้างอาคารต้องสอดคล้องเหมาะสมกับรูปลักษณ์สถาปัตยกรรมเดิมภายในมหาวิทยาลัยให้เป็นเอกลักษณ์ที่มีความโดดเด่นสวยงาม การปรับปรุงต่อเติมต้องไม่ก่อให้เกิดผลกระทบต่อองค์อาคารหรือโครงสร้างเดิม หรือรูปลักษณ์สถาปัตยกรรมเดิม รวมถึงการ ใช้ประโยชน์ในที่ดินหรือพื้นที่ต้องเป็นไปตามแนวทางการอนุรักษ์ทรัพยากรธรรมชาติ กำหนดสัดส่วนการใช้พื้นที่แบ่งออกเป็น 3 ส่วน ได้แก่ ส่วนพื้นที่อนุรักษ์และปกปักร้อยละ 75 ส่วนพื้นที่การใช้ประโยชน์สำหรับกิจกรรมดำเนินงานในมหาวิทยาลัยร้อยละ 20 และส่วนพื้นที่สำหรับการพัฒนาแหล่งน้ำร้อยละ 5 ซึ่งการกำหนดนโยบายก็เป้นไปตามกรอบแนวทางการวางยุทธศาสตร์การพัฒนามหาวิทยาลัยพะเยา มุ่งเน้นการใช้ประโยชน์ที่ดินให้เหมาะสมสอดคล้องกับแนวทางการอนุรักษ์ทรัพยากรธรรมชาติสิ่งแวดล้อม การพัฒนาพื้นที่ภูมิทัศน์ของมหาวิทยาลัย ตลอดจนการก่อสร้าง ปรับปรุง การซ่อมแซมอาคารสถานที่สิ่งก่อสร้างต่างๆ ให้เกิดความคุ้มค่า มีความพร้อมรองรับการดำเนินงานของมหาวิทยาลัยได้อย่าง มีประสิทธิภาพ และประสิทธิผล เกิดความยั่งยืนต่อไป

**แนวทางการขออนุญาต**

 ตามที่ หน่วยงานต่างๆภายในมหาวิทยาลัยพะเยา มีความประสงค์จะดำเนินการปรับปรุงและพัฒนาอาคารและสถานที่ โดยมีลักษณะงานประเภทต่างๆ เช่น งานพัฒนาและปรับปรุงภูมิทัศน์ การก่อสร้างอาคาร การดัดแปลงปรับปรุงต่อเติมอาคาร และการรื้อถอนอาคารรวมถึงการรื้อถอนอุปกรณ์ประกอบอาคาร รวมถึงดำเนินการใดๆที่เกี่ยวข้องกับระบบสาธารณูปโภค นั้น

เพื่อให้…

เพื่อให้การปฏิบัติงานของหน่วยงานเป็นไปด้วยความความเรียบร้อย เหมาะสม สอดคล้องกับการอนุรักษ์ทรัพยากรธรรมชาติสิ่งแวดล้อม การพัฒนาพื้นที่ภูมิทัศน์ของมหาวิทยาลัย ตลอดจนการก่อสร้าง ปรับปรุง การซ่อมแซมอาคารสถานที่สิ่งก่อสร้างต่างๆ ให้เกิดความคุ้มค่าในการใช้งบประมาณ มีความพร้อมรองรับการดำเนินงานของมหาวิทยาลัยได้อย่างมีประสิทธิภาพและประสิทธิผล เกิดความยั่งยืนต่อไป จึงได้กำหนดแนวทางในการขออนุญาต ดังนี้

1. ประเภทการขออนุญาต แบ่งออกเป็น 2 ประเภท ได้แก่

 1.1 ประเภทการขออนุญาตใช้ประโยชน์ที่ดินหรือพื้นที่ โดยการขอใช้ที่ดินหรือพื้นที่ตามนโยบายนี้ไม่รวมอยู่ในขอบเขตการขออนุญาตในลักษณะการดำเนินงานเป็นการชั่วคราว

 1.2 ประเภทการขออนุญาตก่อสร้างอาคาร (มหาวิทยาลัยได้กำหนดอยู่ในผังแม่บทแล้ว) และการดัดแปลง ปรับปรุง ต่อเติมรื้อถอนอาคาร รวมถึงการรื้อถอนอุปกรณ์ประกอบอาคาร รวมถึงดำเนินการใดๆ ที่เกี่ยวข้องกับระบบสาธารณูปโภค แล้วแต่กรณี

ทั้งนี้ การพิจารณาอนุญาตมหาวิทยาลัยจะพิจารณาถึงเหตุผลความจำเป็น เหมาะสม สอดคล้องกับการอนุรักษ์ทรัพยากรธรรมชาติสิ่งแวดล้อม การพัฒนาพื้นที่ภูมิทัศน์ของมหาวิทยาลัย ตลอดจนการก่อสร้าง ปรับปรุง การซ่อมแซมอาคารสถานที่สิ่งก่อสร้างต่างๆ จะต้องเกิดความคุ้มค่าในการใช้งบประมาณ สามารถรองรับการดำเนินงานของมหาวิทยาลัยได้อย่างมีประสิทธิภาพและประสิทธิผล ตามแนวทางการพัฒนาพัฒนามหาวิทยาลัย และสอดคล้องเหมาะสมกับนโยนบายที่กำหนดไว้

2. ขั้นตอนและการพิจารณา

 2.1 การขออนุญาตใช้ประโยชน์ที่ดินหรือพื้นที่ การขออนุญาตงานก่อสร้างอาคาร การดัดแปลง ปรับปรุง ต่อเติมอาคาร และการรื้อถอนอาคารรวมถึงการรื้อถอนอุปกรณ์ประกอบอาคาร รวมถึงดำเนินการใดๆที่เกี่ยวข้องกับระบบสาธารณูปโภค แล้วแต่กรณี หน่วยงานจะต้องยื่นเรื่องขออนุมัติเป็นหลักการไว้ก่อน และจะต้องได้รับความเห็นชอบจากอธิการบดีก่อนดำเนินการใดๆ โดยหน่วยงานต้องยื่น คำร้องกรอกรายละเอียดข้อมูลระบุเหตุผลและความจำเป็น วัตถุประสงค์ แบบรูปรายการพอสังเขป ในแบบฟอร์มและจัดส่งให้กองอาคารสถานที่ เพื่อพิจารณาตรวจสอบการขออนุญาต โดยให้ ใช้ตามแบบฟอร์มที่เกี่ยวข้องตามประเภทการขออนุญาต ได้แก่

 (1) กรณีที่มีความประสงค์จะใช้พื้นที่ของมหาวิทยาลัยพะเยาเพื่อดำเนินการปรับปรุง หรือการพัฒนาภูมิทัศน์ ของหน่วยงาน เช่น การจัดสวนหรือการจัดพื้นที่ให้สอดคล้องกับนโยบายด้านสิ่งแวดล้อม การใช้พื้นที่สำหรับสิ่งปลูกสร้างใหม่ เป็นต้น ให้ใช้แบบฟอร์มขออนุญาตใช้ประโยชน์ที่ดินหรือพื้นที่ (แบบ กอส.02-01-001)

 (2) กรณีที่มีความประสงค์จะดำเนินการก่อสร้างอาคาร(ซึ่งได้รับอนุญาตให้ช้พื้นที่แล้ว) การดัดแปลงรูปทรงอาคารจากเดิม การดัดแปลงพื้นที่ใช้สอยภายในอาคาร การต่อเติมเพื่อเพิ่มพื้นที่ใช้ประโยชน์ภายในอาคาร การรื้อถอนอุปกรณ์ประกอบอาคารหรือรื้อถอนอาคาร การปรับปรุง ต่อเติม หรือ

รื้อถอน…

รื้อถอนระบบสาธารณูปโภค เช่น ไฟฟ้า ประปา สื่อสาร เป็นต้น ภายในมหาวิทยาลัยพะเยา ให้ใช้แบบฟอร์มขออนุญาต ก่อสร้าง ปรับปรุง ดัดแปลง รื้อถอน อาคาร หรือระบบสาธารณูปโภค ภายในมหาวิทยาลัยพะเยา (แบบ กอส.02-01-002)

 2.2 กองอาคารสถานที่จะส่งเจ้าหน้าที่ผู้รับผิดชอบไปประสานงาน เพื่อตรวจสอบบริเวณขอบเขตพื้นที่ที่ขอใช้ ตรวจสอบแบบรูปรายการงานก่อสร้าง ประเมินผลกระทบที่เกี่ยวข้อง และจะประมวลเรื่องสรุปความเห็นประกอบการพิจารณาเสนอผ่าน ผู้ช่วยอธิการบดี และรองอธิการบดี ที่กำกับดูแลพิจารณาให้ความเห็นเสนอต่ออธิการบดีเพื่อพิจารณาให้ความเห็นชอบในหลักการ

 2.3 เมื่อได้รับความเห็นชอบจากอธิการบดีแล้ว หน่วยงานรวบรวมเอกสารหลักฐานที่ได้รับอนุญาตหรือเห็นชอบแล้วประกอบการยื่นเรื่องขออนุมัติงบประมาณกับทางมหาวิทยาลัย โดยให้เสนอ ขออนุมัติงบประมาณไปยังกองแผนงาน

 2.4 เมื่อได้รับอนุมัติงบประมาณแล้ว ให้หน่วยงานไปจัดทำแบบรูปและรายการ เพื่อเสนอขออนุมัติแบบรูปรายการ พร้อมแนบเอกสารหลักฐานที่ผ่านความเห็นชอบแล้วตามข้อ 1 และข้อ 2 โดยให้เสนอผ่านกองอาคารสถานที่พิจารณาตรวจสอบกลั่นกรอง และกองอาคารสถานที่จะรายงานความเห็นเสนออธิการบดีพิจารณาอนุมัติและลงนามในแบบรูปรายการ

**ประเภทการขออนุญาต**

 ในกรณีที่หน่วยงานมีความประสงค์จะการขออนุญาตใช้ประโยชน์ที่ดินหรือพื้นที่เพื่อใช้ประโยชน์ในการดำเนินงานตามภารกิจของหน่วยงานแบ่งออกเป็น 2 ประเภท ได้แก่

 1. ประเภทการขออนุญาตใช้ประโยชน์ที่ดินหรือพื้นที่ ได้แก่

 1.1 การใช้ที่ดินหรือการพื้นที่เพื่อการปรับปรุงและพัฒนาภูมิทัศน์ของหน่วยงาน

 1.2 การใช้ที่ดินหรือพื้นที่เพื่อการก่อสร้างอาคาร รวมถึงดำเนินการก่อสร้างที่เกี่ยวข้องกับระบบสาธารณูปโภค แล้วแต่กรณี

 1.3 การขอใช้ที่ดินหรือพื้นที่สำหรับกรณีนี้ ไม่รวมอยู่ในขอบเขตการขออนุญาตในลักษณะการดำเนินงานเป็นการชั่วคราว

 2. ประเภทการขออนุญาตก่อสร้างอาคาร (ซึ่งมหาวิทยาลัยได้กำหนดอยู่ในผังแม่บทแล้ว) และการดัดแปลง ปรับปรุง ต่อเติมรื้อถอนอาคาร รวมถึงการรื้อถอนอุปกรณ์ประกอบอาคาร รวมถึงดำเนินการใดๆที่เกี่ยวข้องกับระบบสาธารณูปโภค แล้วแต่กรณี

ทั้งนี้ การพิจารณาอนุญาตมหาวิทยาลัยจะพิจารณาถึงเหตุผลความจำเป็น เหมาะสม สอดคล้องกับการอนุรักษ์ทรัพยากรธรรมชาติสิ่งแวดล้อม การพัฒนาพื้นที่ภูมิทัศน์ของมหาวิทยาลัย ตลอดจนการก่อสร้าง ปรับปรุง การซ่อมแซมอาคารสถานที่สิ่งก่อสร้างต่างๆ จะต้องเกิดความคุ้มค่าในการใช้งบประมาณ สามารถรองรับการดำเนินงานของมหาวิทยาลัยได้อย่างมีประสิทธิภาพและประสิทธิผล ตามแนวทางการพัฒนาพัฒนามหาวิทยาลัย และสอดคล้องเหมาะสมกับนโยนบายที่กำหนดไว้

**แนวทาง**…

**แนวทางการจัดทำแบบรูปรายการงานก่อสร้าง**

 การจัดทำแบบรูปรายการงานก่อสร้างอาคาร หรือการดัดแปลงปรับปรุงต่อเติมอาคาร หรือการรื้อถอนอาคารรวมถึงการรื้อถอนอุปกรณ์ประกอบอาคาร รวมถึงดำเนินการใดๆที่เกี่ยวข้องกับระบบสาธารณูปโภค แล้วแต่กรณี หน่วยงานสามารถดำเนินการตามแนวทาง ดังนี้

 1. กรณีที่หน่วยงานมีความประสงค์จะดำเนินการจัดทำแบบรูปรายการหน่วยงานสามารถพิจารณาดำเนินการจัดทำแบบรูปรายการงานก่อสร้างอาคารได้ ตามระเบียบกระทรวงการคลังว่าด้วยการจัดซื้อ จัดจ้างและการบริหารพัสดุภาครัฐ พ.ศ. 2560

 2. กรณีที่หน่วยงานมีความประสงค์จะขอรับการสนับสนุนจากกองอาคารสถานที่ ให้ยื่นเรื่องขอรับการสนับสนุน โดยประสานงานกับงานออกและและก่อสร้าง ซึ่งจะได้จัดส่งเจ้าหน้าที่รับผิดชอบออกไปประสานงาน ทำการสำรวจ ออกแบบ เขียนแบบ ถอดรายการวัสดุ และประมาณราคางาน จัดทำเป็นแบบรูปรายการ ให้กับหน่วยงานต่อไป

\*\*\*\*\*\*\*\*\*\*\*\*\*\*\*\*\*\*\*